text: Brand sender kvinder på sygehus
  24 oktober 2011 kl. 06.10
  To kvinder måtte på sygehuset efter en brand i en lejlighed i Fredericia.
   
  To kvinder på henholdsvis 43 og 50 år måtte søndag aften sendes på sygehuset til observation for røgforgiftning efter en brand i Fredericia, skriver Radio VLR.
   
  Lejlighedens beboer havde besøg af en veninde i sin lejlighed i Fredericia.
  - Et stearinlys væltede på spisebordet. Det opdagede kvinderne åbenbart ikke. Så ilden fik fat i spisebordet og to stole, siger vagtchef hos Sydøstjyllands Politi, Svend Pedersen.
   
  Branden startede ved 22.30-tiden, og Fredericia Brandvæsen fik hurtigt slukket branden. Der skete sodskader i hele lejligheden. 
  De to kvinder blev kørt på sygehuset til observation for røgforgiftning.
  